Hong Wan

Nathaniel Shio Hong Wan (; dilahirkan pada 17 Ogos 2000), atau lebih dikenali sebagai Hong Wan, merupakan seorang pemain bola sepak profesional Malaysia yang bermain selaku pemain tengah bagi sebuah pasukan Liga Super Malaysia, Johor Darul Ta'zim.

 Awal kehidupan 
Hong Wan merupakan anak kepada seorang ibu warga Malaysia dan seorang bapa warga China. Beliau dilahirkan di Croydon, England. Ibu beliau berasal dari Tangkak, Johor, Malaysia manakala bapanya dilahirkan di Beihai, Guangxi, China.

Beliau mula bermain bola sepak ketika berusia dua setengah tahun dan menyertai Charlton Athletic Academy pada usia enam tahun.

 Kerjaya bersama kelab 
Hong Wan merupakan hasil produk akademi Charlton Athletic dan kemudiannya menyertai Yeovil Town pada tahun 2017. Beliau merupakan kapten pasukan bawah-18 Yeovil Town semasa berada di sana. Namun, beliau gagal membuat penampilan bersama pasukan senior di peringkat liga.

Pada tahun 2019, Hong Wan menandatangi kontrak bersama Wolverhampton Wanderers. Pada bulan Julai 2019, beliau menyertai pasukan senior untuk bermain di dalam pertandingan persahabatan di China yang dinamakan Premier League Asia Trophy. Hong Wan berjaya membuat dua penampilan setelah dibawa masuk dari bangku simpanan di dalam dua perlawanan menentang Newcastle United and Manchester City. Wolves berjaya menjuarai pertandingan tersebut setelah memenangi kedua-dua perlawanan tersebut.

Pada awal tahun 2020, beliau dipinjamkan ke sebuah kelab Croatia, Varaždin, namun gagal membuat penampilan liga bersama skuad senior ekoran pandemik COVID-19. Beliau kemudiannya pulang ke Wolves empat bulan kemudian. Walaupun gagal membuat sebarang penampilan senior di dalam Liga Perdana Inggeris bersama pasukan Wolves, beliau berjaya membuat 21 penampilan bersama pasukan bawah-23 dalam Premier League 2 Division 2 musim 2020-21.

Pada 30 Jun 2021, Hong Wan menyertai sebuah pasukan Liga Super Malaysia, Johor Darul Ta'zim melalui pemindahan percuma. Beliau membuat debut liga bersama pasukan menentang Penang F.C., di mana Johor menang 1–0.

 Kerjaya antarabangsa 
Berdasarkan tempat kelahirannya dan asal ibu bapa, Hong Wan layak mewakili England, Malaysia dan China di peringkat antarabangsa.

Pada bulan Mac 2022, beliau dipanggil untuk menyertai latihan skuad kebangsaan Malaysia bagi bersiap sedia menentang pasukan kebangsaan Filipina, Singapura dan Albirex Niigata Singapore.

 Kehidupan peribadi 
Bapa Hong Wan berpindah dari China ke England pada usia muda manakala ibunya berpindah ke England dari Malaysia pada usia dua puluhan untuk melanjutkan pelajarannya.

Hong Wan menerima pasport dan kad pengenalan Malaysia pada tahun 2021 selepas menyertai Johor Darul Ta'zim.

 Statistik kerjaya 

KelabMusimLigaPialaPiala LigaBenuaLain-lainJumlahBahagianKemunculanGolKemunculanGolKemunculanGolKemunculanGolKemunculanGolKemunculanGolWolverhampton Wanderers B-212019–20—————00002020–21—————1010Jumlah————1010Johor Darul Ta'zim2021Liga Super Malaysia00—000000002022Liga Super Malaysia130604040102802023Liga Super Malaysia170003100—201Jumlah30060714010481Jumlah kerjaya30060714020491

 Anugerah 
Johor Darul Ta'zim
 Liga Super Malaysia: 2022
 Piala Malaysia: 2022
 Piala FA Malaysia: 2022, 2023
 Piala Sumbangsih: 2022, 2023

 Nota 

 Rujukan 

Kategori:Pemain Johor Darul Ta'zim F.C.
Kategori:Pemain Wolverhampton Wanderers F.C.
Kategori:Pemain tengah (bola sepak)
Kategori:Pemain bola sepak Inggeris
Kategori:Orang hidup
Kategori:Kelahiran 2000
Kategori:Rencana yang mengandungi teks bahasa Cina